D’an 18 a viz Eost 1866 ez eo krouet Kengevread Norzh Alamagn (en alamaneg Norddeutscher Bund) war ziazez un emglev milourel a vod c’hwezek Stad alaman da gentañ, daou-warn-ugent adalek miz Here. Er-maez ez chom Rouantelezhioù Bavaria ha Wurttemberg, Dugelezh-Veur Baden ha su Hesse-Darmstadt. Unan eus disorc’hoù ar brezel etre Aostria ha Prusia, echuet gant droukretred armeoù Vienna. D’ar 16 a viz Ebrel 1867 eo votet ar Vonreizh, ha fiziet e Roue Prusia aotrouniezh ar gengevread.